amanoisuno/poet huggingface dataset:
招隱 曇翼
連峰數千里，修林帶平津。雲起遠山翳，風至□荒榛。茅茨隱不見，雞鳴知有人。躡磴踐其跡，處處見遺薪。乃知百代下，固有上皇民。
石橋琪樹 隱求
山上天將近，人間路漸遙。誰當雲裏見，知欲渡仙橋。
律僧 智遠
濾水與龕燈，長長護有情。自從青草出，便不下階行。北闕應無夢，南山舊有名。將何喻浮世，惟指浪漚輕。
暮春送人 無悶
折柳亭邊手重攜，江煙澹澹草萋萋。杜鵑不解離人意，更向落花枝上啼。
寒林石屏 無悶
草堂無物伴身閑，惟有屏風枕簟間。本向他山求得石，卻于石上看他山。
江上秋志 尚志
到來江上久，誰念旅遊心。故國無秋信，鄰家有暮砧。坐遙翻不睡，愁極卻成吟。即恐髭連鬢，還為白所侵。
路 玄寶
南北東西去，茫茫萬古塵。關河無盡處，風雪有行人。險極山通蜀，平多地入秦。營營名利者，來往豈辭頻。
贈智舟三藏 懷浦
壯歲心難伏，師心伏豈難。尋常獨在院，行坐不離壇。嶽雪當禪暝，松聲入咒寒。更因文字外，多把史書看。
初冬旅舍早懷 懷浦
枕上角聲微，離情未息機。夢回三楚寺，寒入五更衣。月沒棲禽動，霜晴凍葉飛。自慚行役早，深與道相違。
對禦書後一絕 亞棲
通神筆法得玄門，親入長安謁至尊。莫怪出來多意氣，草書曾悅聖明君。
題英禪師 亞棲
將知德行異尋常，每見持經在道場。欲識用心精潔處，一瓶秋水一爐香。
別友人 惟審
一身無定處，萬里獨銷魂。芳草迷歸路，春衣滴淚痕。幾時休旅食，向夜宿江村。欲識異鄉苦，空山啼暮猿。
賦得聞曉鶯啼 惟審
捲簾清夢後，芳樹引流鶯。隔葉傳春意，穿花送曉聲。未調雲路翼，空負桂枝情。莫盡關關興，羈愁正厭生。
春日旅懷呈知己 惟審
生涯萬事有蒼蒼，應任流萍便越鄉。春水獨行人漸遠，不為知音皆鮑叔，信誰江上去茫茫。
劍客 慕幽
去住知何處，空將一劍行。殺人雖取次，為事愛公平。戟立嗔髭鬢，星流忿眼睛。曉來湘市說，拂曙別遼城。
酬和友人見寄 慕幽
勞歌好自看，終久偶齊桓。五字若教易，一名爭得難。侵窗紅樹老，蔭砌雪花殘。莫效齊僚屬，東歸剪釣竿。
冬日淮上別文上人 慕幽
家國各萬里，同吟六七年。可堪隨北雁，迢遞向南天。水共行人遠，山將落日連。春淮有雙鯉，莫忘尺書傳。
柳 慕幽
今古憑君一贈行，幾回折盡複重生。五株斜傍淵明宅，隋皇堤畔依依在，曾惹當時歌吹聲。
三峽聞猿 慕幽
誰向茲來不恨生，聲聲都是斷腸聲。七千裏外一家住，憑君且聽哀吟好，會待青雲道路平。
燈 慕幽
鐘斷危樓鳥不飛，熒熒何處最相宜。香然水寺僧開卷，孫康勤苦誰能念，少減餘光借與伊。
寶琴 釋彪
吾有一寶琴，價重雙南金。刻作龍鳳象，彈為山水音。星從徽裏發，風來弦上吟。鐘期不可遇，誰辨曲中心。
《觀大駕出敘事寄懷 法輪
紫台宵漏竭，青門曙鼓通。輕霞照複道，徐吹轉相風。玉鸞光萬騎，金輿鬱五戎。鳴笳猶度闕，清蹕尚喧宮。雲旗亂陌紫，羽旆雜塵紅。百城歸北麗，兩漢久慚雄。吾曹陋薄技，餘慶洽微躬。平源已起洛，印手亦還豐。得奉衣冠盛，仍觀書軌同。猶言待封告，未忍向華嵩。
中秋旅懷 尚能
所畜惟騷雅，兼之得固窮。望鄉連北斗，聽雨帶西風。稼穡村坊遠，煙波路徑通。冥搜清絕句，恰似有神功。
句 尚能
霜洲楓落盡，月館竹生寒。
題伍相廟 常雅
蒼蒼古廟映林巒，漠漠煙霞覆古壇。精魄不知何處在，威風猶入浙江寒。
懷舊山 滄浩
一坐西林寺，從來未下山。不因尋長者，無事到人間。宿雨愁為客，寒花笑未還。空懷舊山月，童子誦經閑。
題慧山泉 若水
石脈綻寒光，松根噴曉涼。注瓶雲母滑，漱齒茯苓香。野客偷煎茗，山僧借淨床。安禪何所問，孤月在中央。
題馬跡山 文鑒
瀛洲西望沃洲山，山在平湖縹緲間。常說使君千里馬，至今龍跡尚堪攀。